**Jegyzőkönyv**

2016. augusztus 29. napján 18,00 órakor a Vasboldogasszony Község Önkormányzati Iroda Tanácskozó termében megtartott rendes nyilvános képviselő-testületi ülésről.

**Jelen vannak**: Mazzag Géza polgármester

 Németh Zsolt alpolgármester

Pongrácz Ernőné képviselő

 Szita Gabriella jegyző

**Igazoltan távol:** Mazzagné Rózsa Bernadett képviselő

 Zsuppán Béla képviselő

1. napirendi ponthoz tanácskozási joggal meghívott:

Árkovics Orsolya Zalavíz Zrt gazdasági igazgató

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 3 igen egyhangú szavazattal a meghívóban közölt napirendtől eltérően az alábbi napirendet fogadta el.

**Napirend:**

1. **15 éves gördülő fejlesztési terv megtárgyalása
Előadó: Mazzag Géza polgármester**
2. **A szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosítása
Előadó: Mazzag Géza polgármester**
3. **Egyebek**

**Napirend tárgyalása:**

* 1. **15 éves gördülő fejlesztési terv
	Előadó Mazzag Géza polgármester**

**Mazzag Géza polgármester:** Kérte Árkovics Orsolyát a Zalavíz Zrt gazdasági igazgatóját ismertesse a napirendet.

**Árkovics Orsolya Zalavíz Zrt.** A jogszabály szerint a tulajdonos önk. 15 éves gördülő fejlesztési tervet kell elfogadnia, mely fejlesztési és felújítási részből áll. Ettől az évtől már a szolgáltató adja be ezen elfogadott terveket. A felújítási terv a használati díj felhasználását foglalja magában. Amennyiben a javasoltaktól eltérően mást szeretne az önkormányzat megvalósítani, akkor azt határozatban is rögzítve kell a szolgáltató felé. 2015. év végéig a KPA kezelése úgy történt, hogy az áfa tartalmat átutalták az önkormányzatok felé, a nettó pedig a KPA alapba került. Természetesen az évben keletkező használati díjat nem kell mindet elkölteni, tehát lehet tartalékolni. Ami Gft elfogadásra kerül, azt végre kell hajtani. Az energetikai hivatal szigorú ellenőrzést fog folytatni, eltérést nem engednek a tervektől. Minden módosítást, tervtől eltérést az Energetikai Hivatallal egyeztetni, engedélyeztetni kell.

**Mazzag Géza polgármester:** A munkát először mindig az Önkormányzatnak meg kell rendelnie?

**Árkovics Orsolya Zalavíz Zrt.** Igen, pénzügyi mozgás nem lesz a KPA alapban lévő önkormányzati forrás miatt.

**Németh Zsolt Alpolgármester:** Milyen csővel végzik el a cseréket?

**Árkovics Orsolya Zalavíz Zrt:** Még konkrét kiviteli tervek nincsenek. Amennyiben jóváhagyják a munkákat, akkor az elvégzés előtt egy konkrét árajánlat alapján végzik el a munkákat.

**Németh Zsolt Alpolgármester:** Alpolgármester: Tapasztalatból mondja, hogy amióta elvégezték a munkát Andráshida felé, azóta ihatatlan arra az út.

**Árkovics Orsolya Zalavíz Zrt:** Az önkormányzat a vagyonán elvégzendő munkákat bárkitől megrendelheti, a minőségre vonatkozóan kikötéseket tehet. Amikor a konkrét árajánlat elkészül, akkor kell az önkormányzatnak kikötésekkel élni. Már sok panaszt látott, de ezek abból erednek, hogy nagyon hosszú az új szakasz, ezért technológiailag muszáj fertőtleníteni.

**Németh Zsolt alpolgármester**: Ha bármi garanciális gond merülhet fel, akkor figyelni kell, hogy kinek kell helyt állni.

**Árkovics Orsolya Zalavíz Zrt:** A szennyvíz Gft esetén egy 48 települési rendszer működik együtt. Nem a Gft-hez tartozik, de tájékoztatni szeretné a testületet, hogy 2017. január 1-től új üzemeletetési szerződéseket szeretnének bevezetni. Törvényi szinten került rendezésre, hogy egy rendszeren egy fajta, üzemeltetési szerződés lehet. Ennek megvalósítására 2017. december 31. napját határozata meg a jogalkotó.

**Mazzag Géza polgármester:** Kérte, hogy a következő évben a szolgáltató a 2020 évre ütemezze be a Petőfi és Sziklai utcai gerincvezetékek cseréit. Indítványozta, hogy az önkormányzat a kiküldött határozati javaslatoknak megfelelően fogadja el a 15 éves gördülő fejlesztési tervet.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 3 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének**24/2016.(**VIII.29.)** számú határozata

Vasboldogasszony Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2017-2031 időszakra – egyetért, azt az írásos előterjesztésben foglaltaknak megfelelően elfogadja.

A képviselő-testület

1. A 21-32054-1-048-01-10 MEKH azonosító kóddal rendelkező **Zalaegerszeg-SZV víziközmű-rendszer** gördülő fejlesztési tervében,
2. a 11-33428-1-003-00-03 MEKH azonosító kóddal rendelkező **Egervár-IV víziközmű-rendszer** gördülő fejlesztési tervében,

szereplő MEKH által elfogadott 2017 évre vonatkozó munkákat megrendeli az Észak-zalai Víz- és Csatornamű Zrt.-től.

A képviselő testület felhatalmazza a polgármestert, a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2017-2031 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

 **Határidő**: **2016. szeptember 10.**

 **Felelős**: **Mazzag Géza polgármester**

* 1. **A szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosítása
	Előadó Mazzag Géza polgármester**

**Mazzag Géza polgármester:** Ismertette a napirend tárgyában készített előterjesztést és rendelet-tervezetet. Kérte a képviselőket mondják el véleményüket.

Kérdés, hozzászólás nem hangzott el.

**Mazzag Géza polgármester:** Indítványozta, a szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosítás elfogadását az írásos előterjesztésnek megfelelően.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd ezt követően a polgármester szavazásra bocsátotta a szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosításáról szóló rendeletet-tervezetet.

Vasboldogasszony Község Önkormányzati Képviselő-testülete 3 igen szavazattal a szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosításáról a következő rendeletet alkotta:

**Vasboldogasszony Község Önkormányzati Képviselő-testületének 4/2016.(VIII.30.) önkormányzati rendelete a szociális igazgatás és szociális ellátások helyi szabályairól szóló 4/2015(II.12.)önkormányzati rendelet módosításáról.**

(A rendelet a jegyzőkönyvhöz csatolva.)

* 1. **Egyebek**
* **Szociális célú tüzelőanyag vásárlásához kapcsolódó pályázat benyújtása.
Előadó: Mazzag Géza polgármester**

**Mazzag Géza polgármester:** Ismertette a helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó támogatási lehetőséget. Elmondat, hogy Vasboldogasszony Község Önkormányzata 36 m3 szociális célú tűzifa igénylésére jogosult, amelyhez 45.720 Ft önkormányzati önrész biztosítása szükséges. Véleménye szerint az önkormányzat igényeljen szociális célú tűzifát. Kérte a képviselőket mondják el véleményüket.

A napirenddel kapcsolatosan hozzászólás nem érkezett.

**Mazzag Géza polgármester:** Indítványozta Vasboldogasszony Község Önkormányzata nyújtson be támogatási igényt 36 m3 szociális tűzifa megállapítása iránt 45 720 Ft összegű önrész biztosítása mellett.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd a polgármester szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének**25/2016.(**VIII.29.)** számú határozata

Vasboldogasszony Község Önkormányzati Képviselő-testülete pályázatot kíván benyújtani
 Magyarország 2016. évi központi költségvetéséről szóló 2015. évi C. törvény 1. melléklet IX. Helyi önkormányzatok támogatási fejezet 18. A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására, 36 erdei m3 kemény lombos tűzifára.

A Képviselő- testület a szociális célú tüzelőanyag megvásárlásához az érkezett támogatáson felül a szükséges
45 720 Ft összegű önrészt, illetve a szállítás költségeit 2016. évi költségvetése terhére biztosítja, valamint vállalja, hogy a tűzifában részesülőktől ellenszolgáltatást nem kér.

 **Határidő**: **2016. szeptember 30.**

 **Felelős**: **Mazzag Géza polgármester**

* **Bursa Hungarica ösztöndíj pályázathoz való csatlakozás
Előadó: Mazzag Géza polgármester**

**Mazzag Géza polgármester:** A napirenddel kapcsolatosan elmondta, hogy a Bursa Hungarica Ösztöndíj pályázathoz való csatlakozásról kell az önkormányzatnak döntenie. Bizonyára ismeretes a képviselő társak előtt az ösztöndíj működése, hiszen már évek óta csatlakozik az önkormányzat a felső oktatásban tanuló diákok ezen támogatási formájához. Elmondta, hogy a később kiírásra kerülő pályázatra jelentkező felsőoktatásban tanuló diákokat egyrészről a helyi önkormányzat, másrészről a megyei önkormányzat támogatja meghatározott összeggel. Minden támogatott hallgató egyenlő összegű támogatásban részesül. Az önkormányzat költségvetésében biztosított ezen feladatra forrást, így a támogatáshoz szükséges pénzügyi fedezet a rendelkezésre áll. Kérte a képviselőket mondják el véleményüket az elhangzottakkal kapcsolatban.

Kérdés, hozzászólás nem hangzott el.

**Mazzag Géza polgármester:** Indítványozta a Bursa Hungarica Felsőoktatási Önkormányzati Ösztöndíjpályázat 2017. évi fordulójához történő csatlakozást.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének**26/2016.(**VIII.29.)** számú határozata

Vasboldogasszony Község Önkormányzati Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2017. évi fordulójához.

Felkéri a polgármestert, hogy gondoskodjon a csatlakozási nyilatkozat határidőre történő elkészítéséről és benyújtásáról.

 **Határidő: 2014. október 2.**

 **Felelős: Mazzag Géza polgármester**

* **Tájékoztatók
Előadó: Mazzag Géza polgármester**

**Mazzag Géza polgármester:** Elmondta, hogy a vis maior pályázat, a sport park pályázat és az adósságkonszolidációs pályázat benyújtásra.

A hegyi út helyreállítása is igény volt 80-90 %-ban a munkát elvégezték föld- és mart aszfalttöltéssel. Amennyiben marad fehér mészkő, az bekerülhet szintén az útba.

A templomkert felújítással kapcsolatosan elmondta, hogy a helyszínen Mazzag Géza tájépítő mértnők, Vasboldogasszony polgármestere megtekintette a kialakult helyzetet. Ő is hangsúlyozta, hogy a kerítés már funkcióját vesztette. Az egyházközség és alapítvány képviselői is jelen voltak a helyszíni bejáráson. A polgármester asszony elmondta, hogy készít egy tervet a növényzet elhelyezéséről, amit mindenki át tud tanulmányozni. A növények ültetése kapcsán azt javasolta, hogy az ültetésre kerülő növények esetében a tavaszi ültetést találta a megfelelőnek.

Az Egervári Óvoda vezetői álláshelyre kiírt pályázatra 1 pályázat érkezett a jelenlegi vezető óvónő részéről. Az Egervári Önkormányzat, mint fenntartó 1 évre hosszabbították meg a vezető óvónő munkaviszonyát.

09.30.-án 18,00 órakor közösségi programként az Őrség ételei bemutató kerül megrendezésre a könyvtárban. Kérte Pongrácz Ernőné képviselő asszony segítségét a rendezvény szervezésében, lebonyolításában.

Elmondta, hogy a régi fűnyírót kétszer is javíttatni kellett rossz csapágy miatt, ma új akkumulátort is kellett venni hozzá.

Az **ülést levezető polgármester** megkérdezte a jelenlévő képviselőket, hogy van-e egyéb közérdeket érintő kérdésük, bejelentésük. További kérdés, bejelentés nem érkezett, az ülést levezető polgármester a nyilvános ülést 19,35órakor bezárta.

**K.m.f.**

 **Mazzag Géza Szita Gabriella
 polgármester jegyző**